**GHIDUL APLICANTULUI**

**CONCURS DE GRANTURI**

Inițiative de coeziune socială conduse de tineri (granturi), implementate de PNUD

Mai 2025

Cuprins

[I. **context** 3](#_Toc197507150)

[II. **scopul si obiectivul proiectului** 3](#_Toc197507151)

[III. **condițiile generale ale proiectului** 3](#_Toc197507152)

[IV. **bugetul** 4](#_Toc197507153)

[V. **criteriile de evaluare a propunerilor de proiect** 4](#_Toc197507154)

[VI. **procedura de aplicare** 5](#_Toc197507155)

# **context**

Proiectul „Consolidarea coeziunii sociale în Moldova prin dialog și împuternicirea comunităților” urmărește să consolideze coeziunea socială, reziliența și pacea durabilă pe ambele maluri ale râului Nistru. Proiectul are un rezultat - „Comunitățile beneficiare de pe ambele maluri ale râului Nistru contribuie la îmbunătățirea dialogului, încrederii și cooperării (intercomunitare)” și două rezultate:

Rezultatul 1: „În comunitățile țintă sunt create platforme și instrumente locale pentru a încuraja dialogul, toleranța și cooperarea”

Rezultatul 2: „Tinerii și persoanele în vârstă au capacitatea de a participa activ la viața comunității, de a accesa serviciile sociale și de a contribui la coeziunea socială”

Al doilea rezultat presupune crearea de inițiative ale comunităților locale/platforme de dialog.

PNUD intenționează să sprijine inițiativele conduse de tineri pentru detensionarea socială și consolidarea coeziunii sociale, a cooperării interregionale și a comunicării interculturale în cele 10 comunități în care se desfășoară în prezent Mecanismul de monitorizare a tensiunilor sociale (STMM). Aceste localități sunt Ocnița, Dondușeni, Orhei, Căușeni, Ștefan Vodă, Basarabeasca, Cahul, Taraclia, Comrat în UTA Găgăuzia, și Durlești, municipiul Chișinău.

# **scopul si obiectivul proiectului**

**Scopul:** consolidarea capacității comunităților țintă și a locuitorilor acestora de a juca un rol activ în abordarea nevoilor populației (persoane în vârstă, tineri, femei, grupuri subreprezentate și refugiați), de a aborda tensiunile locale și de a consolida coeziunea socială.

**Obiectivul:** 10 inițiative conduse de tineri pentru detensionarea socială și consolidarea coeziunii sociale, cooperării interregionale și comunicării interculturale, cu participarea tinerilor în echipa de implementare, sunt implementate în 10 localități unde mecanismul STMM este în desfășurare.

# **condițiile generale ale proiectului**

Proiectul va fi implementat prin oferirea a 10 granturi care nu vor depăși 16 000 de dolari SUA fiecare. Termenul limită al proiectului este 30 noiembrie 2025. Granturile vor fi acordate doar organizațiilor neguvernamentale înregistrate în conformitate cu legislația națională a Republicii Moldova. Solicitanții trebuie să aibă un cont bancar în MDL dedicat acestui proiect. Grantul va fi debursat în MDL la cursul operațional al ONU (UNORE) în vigoare la data semnării acordului de grant. În caz de discrepanțe între traduceri, versiunea în limba engleză va prevala.

Propunerile de proiecte care îndeplinesc următoarele criterii vor fi considerate eligibile:

1. Solicitantul este o organizație neguvernamentală (ONG) sau o organizație a societății civile (OSC) înregistrată legal în conformitate cu legislația națională a Republicii Moldova.
2. Solicitantul este fie ONG/OSC înregistrat în una dintre localitățile STMM, fie a implementat activ cel puțin trei intervenții de proiect în aceste localități în ultimii trei ani.
3. Inițiativa propusă este în concordanță cu obiectivul general al Proiectului.

# **bugetul**

1. Propunerea de proiect trebuie să includă un buget exprimat în dolari SUA (TVA 0%), cu informații detaliate privind fiecare linie de cost, conform modelului din anexa 2.
2. Estimările de costuri vor acoperi întreaga durată de implementare a proiectului de 5 luni.
3. Estimările costurilor vor fi realiste și vor respecta planul de acțiune descris în propunerea de proiect.
4. Limita maximă a bugetului este de 16.000 de dolari SUA.
5. Bugetul trebuie să fie justificabil și optimizat pentru a asigura raportul cost-eficacitate.
6. Toate bunurile și serviciile achiziționate vor fi incluse la valoarea TVA 0%.
7. Costurile estimate trebuie să ia în considerare nivelul de efort al implicării personalului, precum și partajarea costurilor din alte programe și/sau proiecte, dacă este cazul.

**Costurile eligibile:**

1. Cheltuieli administrative ale proiectului (personal administrativ: manager de proiect, contabil, asistent de proiect, servicii de telecomunicații, chirie și utilități, cheltuieli bancare etc.).
2. Cheltuieli pentru furnizorii de servicii și bunuri (în funcție de necesități).
3. Cheltuieli pentru achiziționarea de consumabile și alte materiale necesare pentru punerea în aplicare a proiectului.
4. Alte cheltuieli, care sunt necesare pentru implementarea eficientă a proiectului, bine justificate.

**Costurile care nu sunt eligibile:**

1. Cheltuieli efectuate înainte de semnarea acordului de grant (inclusiv cheltuieli legate de depunerea propunerii de proiect).
2. Amenzi, penalități și pierderi din diferența de curs valutar.
3. Activități, ce au acoperire 100% din alte programe/proiecte.
4. Sponsorizare individuală pentru participarea la ateliere, seminare, conferințe sau burse de studii.
5. Costurile curente ale organizației care nu sunt legate de obiectivele proiectului.
6. Cheltuieli pentru achiziționarea sau producerea de băuturi alcoolice, articole din tutun, muniții, produse de lux și alte bunuri interzise în baza reglementărilor ONU, inclusiv cele legate de organizarea jocurilor de noroc.

# **criteriile de evaluare a propunerilor de proiect**

Propunerile de proiecte vor fi evaluate de o Comisie de selecție instituită de PNUD, care va prezenta rezultatele Consiliului de administrare a proiectului pentru aprobare.

Evaluarea și selecția propunerilor se vor efectua pe baza criteriilor de evaluare prezentate mai jos. Solicitanții care vor obține cel mai mare punctaj vor fi anunțați câștigători. Fiecare sub-criteriu va fi punctat de la 1 la 10, unde 10 va fi punctajul maxim. Fiecărui criteriu i se va atribui o pondere în raport cu punctajul total de evaluare. Fiecărui sub-criteriu i se atribuie o pondere în raport cu punctajul criteriului din care face parte.

|  |  |  |
| --- | --- | --- |
| **Criteriu** | **Sub-criteriu** | **Pondere** |
| 1. **Relevanța cu obiectivul coeziunii sociale** | | **20%** |
|  | * 1. Alinierea cu obiectivul proiectului | 50% |
|  | * 1. Grupul țintă | 50% |
| 1. **Inovație și Creativitate** | | **15%** |
|  | * 1. Abordarea inovativă | 40% |
|  | * 1. Creativitatea | 60% |
| 1. **Fezabilitate și Sustenabilitate** | | **10%** |
|  | * 1. Plan de implementare practic | 70% |
|  | * 1. Sustenabilitatea | 30% |
| 1. **Impact și Măsurabilitate** | | **10%** |
|  | * 1. Impactul preconizat | 50% |
|  | * 1. Rezultate măsurabile | 50% |
| 1. **Colaborări și parteneriate** | | **15%** |
|  | * 1. Parteneriate locale | 60% |
|  | * 1. Cooperarea inter-comunitară | 40% |
| 1. **Alocarea resurselor și bugetul** | | **5%** |
|  | * 1. Justificarea bugetului | 50% |
|  | * 1. Cost-eficiență | 50% |
| 1. **Incluziune și egalitate de gen** | | **10%** |
|  | * 1. Abordare sensibilă la aspectele de gen | 50% |
|  | * 1. Participare incluzivă | 50% |
| 1. **Monitorizarea și evaluarea** | | **5%** |
|  | * 1. Plan de monitorizare | 60% |
|  | * 1. Cadrul de evaluare | 40% |
| 1. **Evaluarea riscului** | | **10%** |
|  | * 1. Identificarea riscului | 50% |
|  | * 1. Măsuri de atenuare | 50% |
| **TOTAL** | | **100%** |

Comisia de selecție va evalua fiecare propunere primită în funcție de criteriile stabilite și aprobate de Consiliului de administrare a proiectului, asigurând un proces echitabil și transparent. La finalizarea procesului de evaluare și selecție, Comisia de selecție va propune o listă din zece organizații recomandate pentru alocarea granturilor. Această listă va fi apoi prezentată Consiliului de administrație a proiectului pentru revizuirea și aprobarea finală.

Procesul de selecție constă din 2 etape:

**Etapa I:** Verificarea eligibilității cererii. Această etapă implică, dar nu se limitează la (a) verificarea eligibilității propunerii în conformitate cu criteriile menționate anterior; (b) depunerea completă a propunerii; (c) veridicitatea informațiilor furnizate în propunere. Propunerile incomplete, eronate sau care nu îndeplinesc criteriile de eligibilitate vor fi excluse din concurs. La final se va întocmi o listă a organizațiilor care trec în etapa a doua, iar cele eliminate vor fi anunțate.

**Etapa II:** Evaluarea propunerilor de proiecte care au trecut de etapa I. Evaluarea va fi efectuată în conformitate cu criteriile de evaluare, acordând punctajul corespunzător. Solicitanții cu cel mai mare punctaj vor fi anunțați drept câștigători. La final, organizațiile câștigătoare vor fi informate cu privire la decizia Comisiei de selecție.

# **procedura de aplicare**

Organizațiile interesate vor depune un pachet de documente care va include:

1. Formularul de aplicare, semnat de reprezentantul solicitantului (anexa 1).
2. Bugetul, în conformitate cu formularul (anexa 2).
3. O copie a certificatului de înregistrare a solicitantului sau a extrasului eliberat de agenția de servicii publice.

Formularul de aplicare și anexele pot fi obținute accesând site-ul PNUD în Moldova (<https://sc.undp.md/viewtenders2/>). Aceste documente pot fi obținute și prin transmiterea unei solicitări către Marcel Blanuța la următoarea adresă de e-mail: [marcel.blanuta@undp.org](mailto:marcel.blanuta@undp.org).

Dosarul de aplicare la concurs va fi transmis în format electronic prin e-mail la adresa [marcel.blanuta@undp.org](mailto:marcel.blanuta@undp.org). Termenul limită de aplicare este **23 mai 2025, ora 16:30**. Subiectul mesajului: ”Youth-led initiatives grants – *denumirea organizației*”. Documentele din dosarul de aplicare trebuie sa fie în formatul PDF, cu excepția bugetului care va fi în formatul .xlsx (Excel).

Cererile de aplicare transmise prin orice alte mijloace vor fi respinse. Dosarele incomplete sau cele prezentate după termenul limită stabilit nu vor fi examinate. Cererile transmise prin e-mail nu trebuie să depășească 20 MB. Cererile mai mari de 20 MB vor fi împărțite în mai multe mesaje, iar în subiectul fiecărui mesaj, pe lângă "Youth-led initiatives grants – *denumirea organizației*", trebuie să se indice „partea x din y”. De exemplu, dacă dosarul va fi remis prin intermediul a trei e-mailuri atunci primul mesaj va avea subiectul "Youth-led initiatives grants – *denumirea organizației* – partea 1 din 3", iar ultimul mesaj " Youth-led initiatives grants – *denumirea organizației* – partea 3 din 3".

Solicitările de clarificări cu privire la aplicare pot fi remise la adresa de email: [marcel.blanuta@undp.org](mailto:marcel.blanuta@undp.org).